stanford-oval/wikipedia huggingface dataset:
Spring Day
ביקורת

"Spring Day" זכה לשבחים נרחבים מצד מבקרי מוזיקה (אנ') ומעריצים. ג'ף בנג'מין מבילבורד שיבח את התוכן הלירי של השיר ואת ההגשה הווקאלית של BTS, וכתב שהשיר "הראה נקודת מפנה אמנותית עבור הלהקה, שעכשיו התפתחה למקומות אחרים עם המוזיקה והמילים שלהם, כשהחבר'ה קובעים את הבסיס לחומרים הכי גדולים שלהם עד כה." בביקורת אחרת עבור אותו מגזין, בנג'מין הצהיר ש"אמנם השיר ממשיך באותו הסגנון של מקצבים קשים, שירה חמאתית ומשפטי ראפ פאנצ'ים - כפי שניתן לצפות מכל יצירה של BTS, אבל הבגרות והבהירות החדשים, הם אלו שהופכים את הסינגל לבולט כל כך". קייטלין קלי, גם היא מבלבורד, ציינה את השיר כאחד השירים הטובים ביותר של BTS ואמרה שהוא "יוצר טלטלה רגשית כשהמילים מגיעות לשלב המיקוח של התמודדות עם היעדרו של אדם אהוב". טיילור גלסבי מדאזד (אנ') שיבחה את הפקת השיר ואת ההגשה הווקאלית של הלהקה, והתייחסה לשיר כ"נמנע במכוון מפמפום קלישאות ודרמה. למידה אינטליגנטית, משכנעת ומאופקת באלגנטיות של אובדן וגעגוע". גלסבי גם כתבה מאמר לווג, שבו היא כינתה את השיר "בלדה אפית". היו-בום ג'ונג מ-IZM (אנ') שיבח את השיר, הדגיש את "הדרגה הגבוהה של השלמות" במוזיקה שלו, והתייחס לשיר כ"התפתחות לירית חלקה, מנגינה קלה להאזנה ושיר לירי המשתרע על פני דורות". ג'ונג הוסיף, "זוהי רגישות עדינה ועצובה השונה מסגנון ההיפ הופ האינטנסיבי של BTS. בין השירים שהם הוציאו השנה, 'Spring Day' היה הסיבה לכך שהם קיבלו אהבה רבה ופופולרית עיקבית".
ז'אק פיטרסון מאיידולטור אמר שהלהקה "משכה בחוטי הלב עם הלהיט הזה", שלדעתו הוא "התשובה של הקיי-פופ לקלאסיקה של מריה קארי 'One Sweet Day'". בדה מלזיה סטאר (אנ'), צ'סטר צ'ין התייחס לשיר כ"החלק הפגיע ביותר ב-You Never Walk Alone, המראה את הבנים חושפים את נשמתם ושופכים אור על צד סנטימנטלי יותר של הקבוצה". בביקורת עבור ולטור (אנ'), טי.קיי. פארק ויאנגדי קים שיתפו בהרגשתם שהשיר "פתח פרק חדש באסתטיקה של BTS על ידי החלפת כרטיס הביקור של הקבוצה מהיפ הופ לרומנטיקה בפופ וברוק". הם כתבו עוד כי "כל מרכיב בשיר מכיל מנגינה ברורה, מעוררת נוסטלגיה וגעגועים מכריעים". יאנגדי קים הוסיף כי השיר הראה צמיחה משמעותית בצליל, בליריקה ובאסתטיקה של הלהקה על ידי גילום של נוסטלגיה וצער. ריאן דאלי מ-NME רשם אותו כשיר הטוב ביותר של BTS, וסימן את הרצועה כ"קטע מהמם לחלוטין, קטע מרגש של אלט-פופ". הוא גם שיבח את התוכן הלירי של הרצועה ואמר שהוא "קלאסיקה - תכשיט נוצץ נוסף בכתר המסנוור שלהם". היון-סו ים מדה קוריאה הראלד (אנ') שיבחה את השיר, והצהירה כי "יש לו מנגינה יפה ולא מתרפסת מדי, שכן שירה חדה וריפי גיטרה נקיים בתוספת מילים סנטימנטליות מאפשרות האזנה קלה." סונגמי אהן, מאותו עיתון, תיארה את השיר כ"נעימת פופ רוק רגשית". תרזה רייס מ-Vice כתבה על התרשמותה מ"המטפורות המורכבות של הבלדה על אהבה, חיים ומוות." גם מלוויקה פדין מקלאש (אנ') סיפרה על הנאתה מהרצועה והחשיבה אותה כ"מרגשת תמיד".
בילבורד, דאזד ו-IZM בחרו ב-"Spring Day" כאחד משירי הקיי-פופ הטובים ביותר של 2017. הראשון מבין השלושה דירג אותו במקום ה-37 ברשימת 100 שירי הקיי-פופ הטובים ביותר של שנות ה-2010 של סוף העשור. ל. סינג נימק את בחירת בילבורד בכך שקיומו של השיר "הוא כנראה הייצוג המדויק ביותר של האומנות של BTS". רולינג סטון מיקם את השיר במקום ה-19 ברשימת שירי להקות הבנים הגדולים ביותר בכל הזמנים לשנת 2020 וכינה את השיר "סנטימנט נצחי כפי ש-BTS הפכו להיות".
ביקורת > דירוגי רשימות מבקרים נבחרות

| מקום הפרסום | רשימה | דירוג |
| --- | --- | --- |
| בילבורד | 20 שירי הקיי-פופ הטובים ביותר של 2017 | 5 |
| בילבורד | 100 שירי הקיי-פופ הגדולים של שנות ה-2010: רשימת הצוות | 37 |
| דאזד (אנ') | 20 שירי הקיי-פופ הטובים ביותר של 2017 | 1 |
| IZM (אנ') | השירים הטובים ביותר של 2017 | אין דירוג |
| רולינג סטון | 75 שירי להקת הבנים הגדולים בכל הזמנים | 19 |
| רולינג סטון | 100 השירים הגדולים ביותר בהיסטוריה של מוזיקת הפופ הקוריאנית | 4 |
פרסים

"Spring Day" זכה בפרס שיר השנה בטקס פרסי המוזיקה של מלון לשנת 2017 (אנ'). הוא זכה בפרס הדיגיטלי בטקס פרסי דיסק הזהב ה-32 (אנ'). השיר גם הגיע למקום הראשון בתוכניות מוזיקה שבועיות שונות בדרום קוריאה (אנ'), וזכה בסך הכל בארבעה פרסים. הוא זכה בנוסף בפרס הפופולריות השבועית של מלון לשבוע של 20 בפברואר 2017, בשל ההצלחה המשמעותית של השיר בפלטפורמות דיגיטליות.
פרסים > פרסי מוזיקה

| שנה | ארגון | פרס | תוצאה |
| --- | --- | --- | --- |
| 2017 | טקס פרסי המוזיקה התשיעי של מלון (אנ') | שיר השנה (אנ') | זכייה |
| 2018 | טקס פרסי דיסק הזהב ה-32 (אנ') | בונסאנג דיגיטלי | זכייה |
| 2018 | טקס פרסי דיסק הזהב ה-32 (אנ') | דיסאנג דיגיטלי | מועמדות |
| 2018 | טקס פרסי המוזיקה השביעי של מצעד הגאון (אנ') | שיר השנה - פברואר | מועמדות |
פרסים > פרסי תוכניות מוזיקה

| תוכנית | תאריך |
| --- | --- |
שואו צ'אמפיון (אנ'): 22 בפברואר 2017
אם קאונטדאון: 23 בפברואר 2017
מיוזיק בנק: 24 בפברואר 2017
אינקיגאיו (אנ'): 26 בפברואר 2017
הופעה מסחרית

"Spring Day" זכה להצלחה מסחרית בדרום קוריאה. עם שחרורו, הוא הגיע לראש המצעדים של כל שמונת שירותי הזרמת המוזיקה המקומיים הגדולים, ביניהם מלון, Mnet (אנ'), ג'יני מיוזיק (אנ') ואולה, והמשיך להופיע בראש המצעד הדיגיטלי של גאון (אנ') בשבוע של 12–18 בפברואר 2017. בנוסף, השיר הגיע למקום הראשון במצעד ההורדות, עם 215,224 מכירות דיגיטליות בשבוע השחרור שלו. לפי העדכון החודשי של המצעד הדיגיטלי של גאון, "Spring Day" היה השיר השישי עם הביצועים הטובים ביותר של פברואר, המבוסס על מכירות דיגיטליות, סטרימינג והורדות של מוזיקת רקע (הגרסה האינסטרומנטלית). במצעד סוף השנה, "Spring Day" היה השיר ה-13 עם הביצועים הטובים ביותר בדרום קוריאה. עד ספטמבר 2018, השיר מכר יותר מ-2.5 מיליון עותקים דיגיטליים בארץ. עד כה, "Spring Day" הוא השיר ששהה הכי הרבה זמן במצעד הדיגיטלי של מלון.
בארצות הברית, "Spring Day" מכר 14,000 עותקים בשבוע הראשון שלו, מה שזיכה את BTS במקום השלישי במצעד שירי העולם הדיגיטליים, בשבוע של 4 במרץ 2017; הוא גם התברג במקום 15 במצעד השירים מתחת להוט 100. השיר הגיע למקומות 24 ו-38 במצעד הסינגלים העצמאיים של בריטניה ובבילבורד יפן הוט 100 בהתאמה.
וידאו קליפ > רקע

הקליפ של "Spring Day" שודר לראשונה בערוץ היוטיוב של ביג היט ב-12 בפברואר 2017; קדם לו טיזר, ששוחרר לאותה פלטפורמה ב-9 בפברואר. את הסרטון ביים יונג-סוק צ'וי מלומפנס, כאשר וון-ג'ו לי משמש כעוזר הבמאי. היון-וו נאם מ-GDW קיבלה קרדיט כבמאית הצילום ואילו אמה סונג-און קים קיבלה קרדיט כמפיקה. היונ-סוק סונג שימש כגפר (אנ') וג'ינסיל פארק שימש כארט דיירקטור. הצילומים לקליפ התקיימו ב-הוואסיונג, יאנג'ו (אנ'), וגנגניונג (אנ'). הסרטון נוצר בהשראת הנובלה של אורסולה לה גווין "ההופכים את עורפם לאומלאס" והסרט רכבת הקרח של בונג ג'ון-הו. הסרטון באורך חמש דקות ועמוס מאוד בסמליות ובוחן מושגים כמו מוות, החיים שלאחר המוות והסתגרות.
וידאו קליפ > תקציר

הקליפ נפתח ב-V עומד באמצע תחנת רכבת מושלגת, בעלת שלטים חלודים וגג לווחה דהוי. הוא עולה על הפסים ורוכן אל הקרקע כדי להאזין לרכבת המתקרבת. לאחר מכן, המצלמה מתרחקת כדי לצפות מלמעלה ברכבת שנוסעת באמצע החורף, נושאת מזוודות של נוסעים שאינם נוכחים בעצמם. הסצנה עוברת לג'ונגקוק שיושב בתוך הרכבת כשהוא מחכה למישהו, בעוד ג'ימין נראה לבדו על חוף ריק. הסצנה הבאה מתחילה בצילום תקריב של RM, שעומד בתוך תא רכבת ריק כאשר שורת הפתיחה של "Spring Day" מתחילה להתנגן. הוא רץ מהרכבת לכיוון ג'יי-הופ ושוגה, בזמן שהם יושבים מול בניין עם שלט ניאון שעליו כתוב "Omelas" (אומלאס). RM פותח דלת ירוקה שמובילה אותו חזרה לרכבת והוא עובר ליד החדר בו יושב ג'ונגקוק. RM פותח דלת נוספת בתוך הרכבת, המובילה לחדר שבו שאר החברים חוגגים מסיבת יום הולדת, זורקים עוגות אחד על השני ומשחקים זה עם זה.
לאחר מכן נראה צילום תקריב של ג'ין בתחתית גרם מדרגות, מתבונן בחבריו העולים בו, ובסופו של דבר משאירים אותו לבדו. ג'ונגקוק נראה עומד לפני קרוסלת סוסים ישנה וחלודה בפארק שעשועים שעליה כתובות המילים "You Never Walk Alone". הקליפ עובר בין צילומים בודדים של כל חבר, לבין צילומים מנוגדים של BTS כשהם מבלים זה עם זה. בסצנה אחת, נראה שוגה כשהוא יושב על הר של כביסה, בעוד שבאחרת, ג'יי-הופ יושב על גבי רכבת נוסעת כשהוא מטיס מטוס נייר לאוויר. בשלב מסוים, ג'ונגקוק פותח את הדלת ל-"Omelas", ומתאחד עם שאר החברים. במקביל הוא מתעורר בתוך הרכבת ומגלה את החברים יושבים יחד איתו. כאשר הרכבת עוצרת, הם יוצאים לשדה שבו השלג נמס בהדרגה. הלהקה צועדת יחד לעבר עץ בודד וחשוף הניצב במרכז השדה, למרות שג'ימין הוא החבר היחיד שמגיע אליו לבסוף. הוא תולה זוג נעליים, אותן הרים מהחוף, על ענפי העץ. המפגש המחודש של שבעת החברים רומז לתחילתו של "מסע חדש של ידידות מצילה". כסיום, מוצג צילום של העץ פורח עם עלים בגוון של פריחת הדובדבן, על רקע שמיים אביביים כחולים, וזוג הנעליים תלויים על הענפים.
וידאו קליפ > קבלה

בפרסומים בתקשורת הוצגה השערה שהקליפ מתייחס לאסון טביעת המעבורת MV Sewol שהתרחש ב-16 באפריל 2014, ובו נהרגו כ-300 נוסעים, חלקם עדיין בגדר נעדרים. כמענה לכך, RM ציין כי הסרטון מתמקד בייצוג החזותי של מילות השיר וניתן לפרש אותו בדרכים רבות. תמר הרמן מ"בילבורד" כתבה כי הקליפ "משקף את שם האלבום וממיר את 'Spring Day' משיר אהבה לאודה המוקדשת למתים". בביקורת שלו בפיוז (אנ'), בנג'מין סימן את ההפקה הוויזואלית כ"קולנועית להפליא ומרגשת". גלסבי ראתה את הוויזואל כ"נוף קולנועי בהילוך איטי של זיכרונות ומשאלות". למרות שהיא שיבחה את "הסמליות החיצונית" המשמשת "להמחשת נקודות מסוימות", הרגישה גלסבי ש"הרגעים המעוררים והמשפיעים ביותר" בסרטון הם "די פשוטים". אמלין טראוויס מפופ-קראש (אנ') סברה שהקליפ תופס בצורה "מהממת" את "הרעיון של אובדן תמימות שמשנה את החיים לנצח". הקליפ זכה בפרס הקליפ הטוב ביותר (אנ') ב-פרסי המוזיקה האסייתית של מנט לשנת 2017 (אנ') ובסרטון הפיוז של השנה בטקס פרסי Soompi לשנת 2018. ביוטיוב, זכה הקליפ להצלחה מיידית, הגיע ליותר מ-10 מיליון צפיות ב-24 שעות, והפך לסרטון הקיי-פופ המהיר ביותר שעשה זאת באותה תקופה. שבוע לאחר מכן, הקליפ לסינגל הבא של BTS "Not Today" עקף את השיא עם 10 מיליון צפיות בפרק זמן קצר יותר. הסרטון של "Spring Day" גם הפך לקליפ הקיי-פופ שהגיע הכי מהר ל-20 מיליון צפיות, לאחר שהגיע להישג זה תוך פחות מארבעה ימים. "Spring Day" הוא הקליפ השישי הכי נצפה בקיי-פופ לשנת 2017 ביוטיוב. נכון לאפריל 2021, לסרטון יש יותר מ-400 מיליון צפיות בפלטפורמה.
הופעות חיות

BTS ביצעו את "Spring Day" בהופעה חיה לראשונה ב-18 בפברואר 2017, כחלק מרשימת השירים (אנ') שלהם בעצירה בת היומיים של הלהקה במהלך סיבוב ההופעות The Wings Tour (אנ') בגוצ'וק סקיי דום (אנ'), סיאול. במהלך פברואר 2017, BTS הופיעו במספר תוכניות מוזיקה דרום קוריאניות (אנ') על מנת לקדם את השיר ואת You Never Walk Alone. הם ביצעו את ההופעה החיה הראשונה שלהם לשיר בטלוויזיה בתוכנית אם קאונטדאון ב-23 בפברואר 2017. בשלושת הימים הבאים הם הופיעו במיוזיק בנק, שואו! מיוזיק קור (אנ'), ואינקיגאיו (אנ'), שם גם ביצעו את "Not Today". BTS ביצעו את השיר בטקס פרסי המוזיקה של מלון לשנת 2017 לצד "DNA" ב-2 בדצמבר 2017. ב-29 בדצמבר של אותה שנה, הלהקה ביצעה את גרסת הרמיקס של הרצועה בפסטיבל השירים של KBS (אנ'). הם ביצעו את השיר בטקס פרסי דיסק הזהב ה-32 ב-10 בינואר 2018. "Spring Day" היה אחד משלושת השירים שביצעו BTS בטקס הסיום המקוון של יוטיוב "Dear Class of 2020" ב-7 ביוני 2020, במוזיאון הלאומי של קוריאה (אנ'), כשהלהקה לובשת תלבושות בצבעי פסטל רכים. השיר בוצע גם בפסטיבל iHeartRadio מיוזיק (אנ') ב-18 בספטמבר 2020. BTS ביצעו את השיר בלייב באולפן במהלך הופעת טייני דסק (הום) (אנ') של NPR ב-21 בספטמבר. לפני הביצוע הקדים RM, "זה היה הקיץ הכי קשה אי פעם, אבל אנחנו יודעים שהאביב יגיע", ודיבר נוחות ואופטימיות במהלך מגפת הקורונה.
רשימת השמעה

| הורדה דיגיטלית / סטרימינג - גרסה קוריאנית> מס' | הורדה דיגיטלית / סטרימינג - גרסה קוריאנית> שם | הורדה דיגיטלית / סטרימינג - גרסה קוריאנית> משך | הורדה דיגיטלית / סטרימינג - גרסה קוריאנית>  | הורדה דיגיטלית / סטרימינג - גרסה קוריאנית>  | הורדה דיגיטלית / סטרימינג - גרסה קוריאנית>  | הורדה דיגיטלית / סטרימינג - גרסה קוריאנית>  | הורדה דיגיטלית / סטרימינג - גרסה קוריאנית>  | הורדה דיגיטלית / סטרימינג - גרסה קוריאנית>  | הורדה דיגיטלית / סטרימינג - גרסה קוריאנית>  |
| --- | --- | --- | --- | --- | --- | --- | --- | --- | --- |
| 1. | Spring Day  | 4:34 |  |  |  |  |  |  |  |
| סטרימינג חינמי - רמיקס רוק בריטי> מס' | סטרימינג חינמי - רמיקס רוק בריטי> שם | סטרימינג חינמי - רמיקס רוק בריטי> משך | סטרימינג חינמי - רמיקס רוק בריטי>  | סטרימינג חינמי - רמיקס רוק בריטי>  | סטרימינג חינמי - רמיקס רוק בריטי>  | סטרימינג חינמי - רמיקס רוק בריטי>  | סטרימינג חינמי - רמיקס רוק בריטי>  | סטרימינג חינמי - רמיקס רוק בריטי>  | סטרימינג חינמי - רמיקס רוק בריטי>  |
| --- | --- | --- | --- | --- | --- | --- | --- | --- | --- |
| 1. | Spring Day (רמיקס רוק בריטי)   | 6:17 |  |  |  |  |  |  |  |
| הורדה דיגיטלית / סינגל CD – גרסה יפנית> מס' | הורדה דיגיטלית / סינגל CD – גרסה יפנית> שם | הורדה דיגיטלית / סינגל CD – גרסה יפנית> משך | הורדה דיגיטלית / סינגל CD – גרסה יפנית>  | הורדה דיגיטלית / סינגל CD – גרסה יפנית>  | הורדה דיגיטלית / סינגל CD – גרסה יפנית>  | הורדה דיגיטלית / סינגל CD – גרסה יפנית>  | הורדה דיגיטלית / סינגל CD – גרסה יפנית>  | הורדה דיגיטלית / סינגל CD – גרסה יפנית>  | הורדה דיגיטלית / סינגל CD – גרסה יפנית>  |
| --- | --- | --- | --- | --- | --- | --- | --- | --- | --- |
| 1. | Chi, Ase, Namida  | 3:35 |  |  |  |  |  |  |  |
| 2. | Not Today  | 3:52 |  |  |  |  |  |  |  |
| 3. | Spring Day  | 4:34 |  |  |  |  |  |  |  |
| משך כולל: | משך כולל: | 12:01 |  |  |  |  |  |  |  |
קרדיטים

| --- | --- |
 גרסה קוריאנית/יפנית הקרדיטים נלקחו מהערות האלבום You Never Walk Alone ו-Chi, Ase, Namida. BTS – שירה ראשית  באנג סי-היוק – כתיבה  RM – כתיבה  שוגה – כתיבה  אדורה (אנ') – כתיבה  ארליסה רופרט (אנ') – כתיבה, פזמון  פיטר איבסן – כתיבה, מהנדס הקלטות  פידוג – הפקה, כתיבה, מקלדת, סינתיסייזר, עיבוד ווקאלי, עיבוד ראפ, מהנדס הקלטות  KM-מרקיט (אנ') – כתיבה (גרסה יפנית)  ג'ונגקוק – מקהלה  ג'ונג ג'אפיל - גיטרה  לי ג'ויאונג - בס  ג'ונג ווויונג - מהנדס הקלטות  ג'יימס פ. ריינולדס - מיקס:  רמיקס רוק בריטי הקרדיטים לפי סאונדקלאוד. BTS – שירה ראשית  באנג סי-היוק – הפקה, כתיבה  RM – כתיבה  שוגה – כתיבה  אדורה – כתיבה  ארליסה רופרט - כתיבה  פיטר איבסן – כתיבה, מהנדס הקלטות  היס נויז - תכנות קצב נוסף  דוקסים – עיבוד להקה  חאן – עיבוד להקה  יאנג גא – מיקס
נתוני מכירות ותארים

| מקום | תארים | מכירות |
| --- | --- | --- |
| דרום קוריאה דרום קוריאה (גאון) | — | 5,000,000 |
סטרימינג
| יפן יפן (RIAJ) | פלטינה | 100,000,000 |
 נתוני סטרימינג בלבד המבוססים על תארים בלבד.
היסטוריית יציאות לאור

| מדינה | תאריך | גרסה | פורמט | חברת תקליטים |
| --- | --- | --- | --- | --- |
| עולמי | 13 בפברואר 2017 | קוריאנית |  הורדת מוזיקה  הזרמת מוזיקה | ביג היט אנטרטיינמנט |
| עולמי | 10 במאי 2017 | יפנית |  הורדת מוזיקה  הזרמת מוזיקה |  יוניברסל מיוזיק  דאף ג'אם רקורדינג  וירג'ין מיוזיק |
| יפן | 10 במאי 2017 | יפנית | סינגל CD (אנ') |  יוניברסל מיוזיק  דאף ג'אם רקורדינג  וירג'ין מיוזיק |
| עולמי | 4 ביוני 2018 | רמיקס רוק בריטי | סטרימינג חינמי | ביג היט |
ראו גם

רשימת השירים שהגיעו למקום הראשון במצעד הדיגיטלי של גאון בשנת 2017 (אנ')
ביאורים

↑  כל הקרדיטים הם גם לגרסה הקוריאנית של השיר וגם לגרסה היפנית של השיר, אלא אם צוין אחרת.
הערות שוליים

↑  BTS Wins Best Song Of The Year At The 2017 Melon Music Awards, Total Of Five Awards, Soompi, ‏2017-12-02 (באנגלית)
BTS במסיבת עיתונאים במהלך טקס פרסי המוזיקה של בילבורד לשנת 2017.
BTS מקבלים את פרס שיר השנה בטקס פרסי המוזיקה של מלון, השני בדצמבר 2017.
תמונה מתוך הווידאו קליפ: חברי הלהקה עומדים בשדה מושלג ומביטים בעץ העומד בשלכת.
BTS מבצעים את "Spring Day" במהלך The Wings Tour (אנ') ב-2017.
אוסקר גרונינג

| --- | --- |
גרונינג ב-2015
גרונינג ב-2015
 לידה:  10 ביוני 1921 גרמניה פרובינציית הנובר, המדינה החופשית פרוסיה רפובליקת ויימאר
 פטירה:  9 במרץ 2018 (בגיל 96) גרמניה סקסוניה התחתונה, גרמניה
 מדינה:  גרמניה 
 השתייכות:  גרמניה הנאצית גרמניה הנאצית    אס אס
 תקופת הפעילות:  1940–1945 (כ־5 שנים)
 דרגה:   אונטר-שארפיהרר (אנ')
 תפקידים בשירות
 מנהל החשבונות של אושוויץ
 פעולות ומבצעים
 מלחמת העולם השנייה
 
אוסקר גרונינג (בגרמנית: Oskar Gröning;‏ 10 ביוני 1921 – 9 במרץ 2018) היה פושע מלחמה גרמני נאצי. כמנהל החשבונות של אושוויץ בדרגת אונטר-שארפיהרר (אנ'), היה אחראי על רכושם האישי של האסירים היהודיים שהגיעו למחנה. בכמה הזדמנויות אף היה עד למעשי הרג המוני במחנה. לאחר שהועבר מאושוויץ ליחידה קרבית באוקטובר 1944 נכנע גרונינג לבריטים בתום מלחמת העולם השנייה; תפקידו באס אס לא התגלה, ובסופו של דבר הוא הועבר לבריטניה כשבוי מלחמה ועבד כפועל חקלאי.
עם שובו לגרמניה ניהל חיים רגילים ונרתע מלדבר על שירותו באושוויץ. עם זאת, יותר מ-40 שנה לאחר מכן, לאחר שנודע לו על הכחשת השואה, החליט לפרסם ברבים את פעילותו באושוויץ. הוא מתח ביקורת גלויה על מכחישי האירועים להם היה עד ואת האידאולוגיה שבה האמין. גרונינג התבלט כגרמני המוכן להצהיר הצהרות פומביות על שירותו כקצין באס אס, שהפלילו אותו ואשר חשפו את חייו לביקורת ציבורית. בפרט, הוא הודה בגניבת תכשיטים וכסף מנפגעי תאי הגזים לרווחתו האישית.
בספטמבר 2014 הואשם גרונינג על ידי גרמניה ב-300,000 אישומים בסיוע לרצח, בשל תפקידו במחנה הריכוז אושוויץ. משפטו שנערך בלינבורג החל באפריל 2015, לאחר שבית המשפט קבע כי הוא עדיין כשיר לעמוד לדין על אף גילו המבוגר (93). ב-15 ביולי 2015 נמצא אשם בסיוע לרצח המוני ביודעין ונידון לארבע שנות מאסר. לאחר שערער מספר פעמים על עונשו ונדחה, מת גרונינג ב-9 במרץ 2018 בעודו מאושפז בבית חולים לפני שהיה אמור להתחיל בריצוי עונשו.
ראשית חייו ולימודיו

גרונינג נולד ביוני 1921 בניינבורג (אנ') שבפרוסיה (כיום בסקסוניה התחתונה). אביו היה עובד טקסטיל מיומן ואימו נפטרה כשהיה בן ארבע. אביו, שהיה לאומני ושמרן קפדני, הצטרף לארגון קסדת הפלדה לאחר תבוסתה של גרמניה במלחמת העולם הראשונה (שבמהלכה איבד אביו את עינו), ובשל כעסו על ענישת גרמניה בעקבות חוזה ורסאי, שכן עסקיו בתחום הטקסטיל פשטו רגל בשנת 1929 עקב הון בלתי מספיק.
גרונינג הצהיר כי ילדותו כללה "משמעת, ציות וסמכות". גרונינג הוקסם ממדי צבא, ואחד מזיכרונותיו המוקדמים ביותר היה התבוננות בתמונות סבו, ששירת בגדוד מובחר של דוכסות בראונשווייג, כשהוא רכוב על סוסו ומנגן בחצוצרה שלו. ב-2005 אמר בריאיון ל"דר שפיגל שבילדותו שיחק גולות ברחוב עם אן זליג, בתו של מוכר ברזל יהודי שחנותו שכנה ליד ביתו. כשלוחמי הסער הנאציים נשאו שלט מחוץ לחנות שעליו נכתב "גרמנים, אל תקנו מיהודים", אמר כי הוא לא התרגש ממנו. עם עליית הנאצים לשלטון ב-1933 הצטרף לנוער ההיטלראי. בהשפעת ערכי משפחתו, חש שהנאציזם מועיל לגרמניה. הוא השתתף באירוע שרפת הספרים שחיברו יהודים ומחברים אחרים מתוך אמונה שהשרפה עוזרת לגרמניה להשתחרר מתרבות זרה.
גרונינג עזב את בית הספר עם ציונים גבוהים והחל לעבוד כפקיד בנק כשהיה בן 17, אך ב-1939, זמן קצר לאחר שהחל לעבוד, פרצה מלחמת העולם השנייה, ושמונה מתוך עשרים הפקידים בבנק גויסו מייד לצבא. זה אפשר לשאר החניכים להמשיך את הקריירה הבנקאית שלהם בזמן קצר יחסית; עם זאת, למרות הזדמנויות אלה, קיבלו גרונינג ועמיתיו השראה מניצחונותיה המהירים של גרמניה הנאצית בצרפת ובפולין ורצו לסייע לה.
שירותו באס אס

גרונינג רצה להצטרף ליחידה מובחרת בצבא והתכוון להצטרף לאס אס. ללא ידיעת אביו הוא עשה זאת ב-1940 במלון שבו גויסו אנשי האס אס. גרונינג אמר שאביו התאכזב לגלות זאת לאחר שחזר הביתה.
גרונינג תיאר עצמו כ"איש שולחן" והסתפק בתפקידו בניהול שכר האס אס, שהעניק לו הן את ההיבטים הארגוניים והן הצבאיים שרצה במהלך שירותו.
שירותו באס אס > אושוויץ > הגעתו למחנה

גרונינג עבד כמנהל חשבונות במשך שנה עד 1942, אז הורה האס אס שעבודות שולחן יישמרו לחיילים משוחררים פצועים, וכי חיילים הנושאים בתפקידים ארגוניים יעברו לתפקידים מאתגרים יותר.גרונינג ו-22 מעמיתיו נסעו לברלין, שם התייצבו במשרד הראשי למשק ומנהל.
לאחר מכן שמעו הרצאה מפי כמה קצינים בכירים שהזכירו להם את שבועתם, שאותה יוכלו לקיים על ידי ביצוע משימה קשה. המשימה הייתה סודית ביותר ועל כן גרונינג וחבריו לאס אס נאלצו לחתום על הצהרה שלא יחשפוה למשפחה או לחברים, או לאנשים שאינם ביחידתם. לאחר מכן, הם פוצלו לקבוצות קטנות יותר והובלו לתחנות רכבת שונות בברלין, שם עלו על רכבת לכיוון קטוביץ וצוו להתייצב בפני מפקד אושוויץ רודולף פרנץ הס, מקום שגרונינג לא שמע עליו קודם לכן.
עם הגעתם למחנה הראשי הם לנו באופן זמני בצריפי האס אס, התקבלו בחום על ידי חבריו וסופק להם מזון. גרונינג הופתע מאינספור מוצרי המזון הזמינים בנוסף למנות האס אס הבסיסיות. המגיעים החדשים למחנה היו סקרנים לגבי תפקידו. נאמר להם שהם צריכים לגלות בעצמם כי אושוויץ היה סוג מיוחד של מחנה ריכוז.
למחרת התייצבו גרונינג ושאר המגיעים למחנה בבניין הארגוני המרכזי של האס אס ונשאלו על הרקע שלהם לפני המלחמה. אחד מהקצינים אמר כי כישוריו של גרונינג כפקיד בנק לשעבר יהיו מועילים, ולקח אותו לצריפים במחנה, שם נשמרו כספי האסירים. נאמר לגרונינג שכאשר נרשמו אסירים למחנה אוחסן שם כספם ומאוחר יותר הוחזר אליהם כשיצאו.
התברר כי אושוויץ אינו מחנה מעצר רגיל הכולל מנות אס אס מעל הממוצע, אלא שימש תפקיד נוסף: לגרונינג נמסר שכסף שנלקח מאסירים יהודים לא הוחזר להם בפועל. כששאל על כך עוד אישרו עמיתיו כי היהודים מושמדים באופן שיטתי וכי זה כלל הובלת אסירים שהגיעו בלילה הקודם.
שירותו באס אס > אושוויץ > תפקידיו

תחומי האחריות של גרונינג כללו מיון וספירה של שלל המטבעות שנלקחו מהאסירים שהגיעו למחנה, שליחתם לברלין ושמירה על חפציהם של המגיעים עד למיונם. הוא סיפר שהוא נדהם לגלות על תהליך ההשמדה, אך מאוחר יותר הודה בחלקו בכך וקבע שעבודתו הפכה ל"שגרתית" לאחר מספר חודשים.
עבודתו הבירוקרטית לא חסה עליו לחלוטין מפעולות פיזיות במסגרת תהליך ההשמדה: כבר ביומו הראשון ראה גרונינג ילדים מוסתרים ברכבת ואנשים שאינם מסוגלים ללכת, שנשארו בין האשפה והפסולת לאחר השלמת הסלקציה, שבהמשך נטבחו. גרונינג אמר כי שמע גם:
...תינוק בוכה. ילד שוכב על רמפה, עטוף בסמרטוטים. אימו השאירה אותו מאחור, אולי בגלל שידעה שנשים עם תינוקות נשלחות מייד לתאי הגזים. ראיתי חייל אס אס אחר תופס את התינוק ברגליו. הבכי הפריע לו. הוא ריסק את ראשו של התינוק על דופן ברזל של משאית עד ששתק.
לאחר שראה זאת, טען גרונינג כי הוא ניגש לבוס שלו ואמר לו שהוא לא יכול לעבוד יותר באושוויץ, וטען שאם יש צורך בהשמדת היהודים, "אז לפחות זה צריך להיעשות במסגרת מסוימת". גרונינג טען שהקצין הממונה עליו דחה את בקשתו תוך ציטוט של מסמך שעליו חתם לפני שפורסם, ואילץ אותו להמשיך בעבודתו.
בלילה אחד, לקראת סוף 1942, הוזעקו גרונינג ואחרים מצריפם בפאתי בירקנאו. נאמר להם שמספר יהודים שהובלו לתאי הגזים הצליחו להימלט והסתתרו ביער. הם נצטוו לקחת אקדחים ולחפשם ביערות. כשהגיעה קבוצתו לאזור ההשמדה של המחנה הם ראו בית חווה, שמולו היו אנשי אס אס וגופות של שבעה או שמונה אסירים במחנה, שנתפסו ונורו. אנשי האס אס אמרו לגרונינג ולחבריו שהם יכולים לחזור לצריפם, אך הם החליטו להישאר ביער. הם צפו באיש אס אס עוטה מסכת גז ומרוקן פח של ציקלון בה לתוך חלון בקיר הקוטג'. גרונינג אמר שרעש הזמזום מבפנים "הפך לצרחות" למשך דקה, ואז חזר לשקט. חבר הראה לו מאוחר יותר את הגופות נשרפות בבור. קאפו שהיה שם סיפר לו פרטים על השרפה, כמו איך התפתחו גזים בגוף וגרמו לגופות הבוערות לנוע.
גרונינג טען שהדבר שיבש את השלווה היחסית שהעניקה לו עבודתו ושהוא שב להתלונן בפני הממונה עליו. הבוס שלו הקשיב לו אך הזכיר לו את התחייבותו שלו ושל חבריו לאס אס. גרונינג חזר אפוא לעבודה והצהיר שעשה מניפולציות על תקופתו באושוויץ כדי להימנע מלראות את ההיבטים הכי לא נעימים של המחנה.
לאחר אושוויץ > בריטניה

בקשתו של גרונינג לעבור ליחידה בקו החזית התקבלה, ובשנת 1944 הצטרף ליחידת אס אס שנלחמה בקרב על הבליטה בארדנים. הוא נפצע ונשלח לבית חולים שדה לפני שחזר ליחידתו, שבסופו של דבר נכנעה לצבא הבריטי.
הוא הבין שלהצהרה על "מעורבות במחנה הריכוז אושוויץ תהיה תשובה שלילית", ניסה לא למשוך את תשומת הלב לכך, כשכתב על הטופס שנתנו לו הבריטים שהוא עובד עבור המשרד הראשי למשק ומנהל. הוא אמר שעשה זאת משום שדברים שקרו באושוויץ "לא תמיד עמדו בזכויות האדם".
גרונינג ושאר עמיתיו לאס אס נכלאו במחנה ריכוז נאצי ישן. מאוחר יותר נשלח לבריטניה כעובד כפייה ב-1946, שם חי "חיים נוחים מאוד". הוא התפרנס, נסע למידלנדס (אנ') ולסקוטלנד, הופיע בקונצרטים במשך ארבעה חודשים ושר מזמורים גרמניים ושירי עם אנגליים מסורתיים.
לאחר אושוויץ > שובו לגרמניה

גרונינג חזר לגרמניה ב-1947 או ב-1948. הוא לא הצליח לחזור לעבודתו בבנק עקב היותו חבר האס אס לשעבר, אז הוא קיבל עבודה במפעל המייצר זכוכית, שם שימש בתפקיד ניהולי. עם שובו לגרמניה גר גרונינג עם חותנו.
לאחר אושוויץ > שובו לגרמניה > עמדותיו על הכחשת השואה

לאחר המלחמה ניהל גרונינג חיים נורמטיביים. יותר מ-40 שנה לאחר המלחמה, כאשר נקלע לשיחה על פוליטיקה עם אדם שפגש במפגש מועדון בולאות מקומי (גרונינג היה אספן בולים), אמר לו האדם שהעובדה שהכחשת השואה אינה חוקית בגרמניה היא דבר "נורא", והמשיך וטען בפני גרונינג כי כל כך הרבה גופות לא יכלו להישרף, וכי נפח הגז שנועד לשימוש היה הורג את כל היצורים החיים שבסביבה.
גרונינג התייחס מעט מאוד להצהרות הללו, והשיב רק כי: "אני יודע קצת יותר על זה, אנו צריכים לדון בכך ביום מן הימים." האדם המליץ לגרונינג על חוברת שחיבר מכחיש השואה תיס כריסטופרסן (אנ'). גרונינג השיג עותק שלה ושלח אותו בדואר לכריסטופרסן, לאחר שכתב עליה פרשנות משלו, שכללה את המילים:
ראיתי הכל. תאי הגזים, השרפות, תהליך הסלקציה. מיליון וחצי יהודים נרצחו באושוויץ. הייתי שם.
לאחר מכן החל גרונינג לקבל שיחות טלפון ומכתבים מאנשים זרים שניסו לומר לו שאושוויץ למעשה אינו מקום להשמדת בני אדם בתאי גזים.
התברר כי דבריו בגנות הכחשת השואה הודפסו במגזין נאו-נאצי, ולדברי גרונינג נשלחו רוב השיחות והמכתבים האנונימיים שקיבל "מאנשים שניסו להוכיח שמה שראיתי במו עיניי וחוויתי באושוויץ הייתה טעות גדולה מאוד והזיה גדולה מצדי כי זה לא קרה."
כתוצאה מדברים אלה החליט גרונינג לדבר בפתיחות על חוויותיו ולהוקיע בפומבי אנשים הטוענים שהאירועים אליהם היה עד מעולם לא התרחשו. גרונינג אמר שהמסר שלו למכחישי השואה הוא:
הייתי רוצה שתאמינו לי. ראיתי את תאי הגזים. ראיתי את המשרפות. ראיתי את השריפות הפתוחות. הייתי רוצה שתאמינו שהזוועות האלה קרו, כי הייתי שם.
גרונינג אף כתב ספר זיכרונות למשפחתו, המכיל 87 עמודים.